***ОБЩИНСКИ СЪВЕТ - РУДОЗЕМ, ОБЛАСТ СМОЛЯН***



***e-mail:obsrud@abv.bg***

ДО

ОБЩИНСКИ СЪВЕТ

гр. Рудозем

ДОКЛАДНА ЗАПИСКА

*от инж. Венцислав Пехливанов - Председател на Общински съвет - Рудозем*

ОТНОСНО: Отмяна на Решение № 123/31.07.2024 г. на Общински съвет - Рудозем, в частта му на т. 5 и т. 7, върнато за ново обсъждане от Областен управител на област Смолян със Заповед № АП-03-14-407/14.08.2024 г.

УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,

С придружително писмо вх. № 161/15.08.2024 г. е постъпила е Заповед № АП-03-14-407/14.08.2024 г. на Областния управител на област Смолян, с която Решение № 123/31.07.2024 г. на Общински съвет - Рудозем, в частта му на т. 5 и т. 7 е върнато за ново обсъждане като незаконосъобразно.

Изложени са следните съображения за незаконосъобразност:

*„С горецитираното решение, в т. 5 Общински съвет - Рудозем е дал съгласие за сключване на предварителен договор за продажба на общински имот с пл. № 996 в кв. 1 по плана на с. Чепинци, с площ 173 кв.м., представляващ нереализирана улична регулация, за който е съставен Акт за публична общинска собственост № 103/08.07.2024 г. и издадена скица с изх. № 211/13.08.2024 г. От така описания имот в решението и съответните документи съставени за него, е видно, че с решението се продава цял имот, а не част от него като придаваема такава.*

*Съгласно чл. 15, ал. 3 от ЗУТ, цитиран като едно от правните основания в решението, границите на урегулирани поземлени имоти могат да се променят с план за регулация само със съгласието на собствениците им, изразено със заявление и предварителен договор за прехвърляне на собственост с нотариално заверени подписи, а според ал. 5 когато с план за регулация се променят граници на урегулирани поземлени имоти - общинска собственост, договорът по ал. 3 се сключва по пазарни цени от кмета на общината в писмена форма. От цитираните правни норми следва, че посочената процедура касае промяна на граници на урегулирани поземлени имоти - общинска собственост, при която определена част от имота остава общинска собственост, а не регламентира продажба на общински имоти в тяхната цялост. По посочения ред би се стигнало до заобикаляне на общия ред за продажба на общински имоти, регламентиран в чл. 35, ал. 1 от ЗОС и изискващ провеждането на търг или конкурс, тъй като по начина, описан в Решение №123/31.07.2024 г. се продава цял общински имот в полза на определено лице, без провеждане на тръжна или конкурсна процедура.*

*От друга страна, съгласно изричната разпоредба на чл. 56, ал. 2 от ЗОС за временните постройки, улиците, площадите, общинските пътища и други линейни обекти на техническата инфраструктура не се съставят актове за общинска собственост, освен ако в специален закон е предвидено друго. Съответно за улиците, които по дефиниция са общинска собственост, не се съставят актове за общинска собственост.*

*Също така съгласно чл. 60, ал. 1 от ЗОС, при промяна на характера на собствеността от публична в частна или обратно се съставя нов акт, като това обстоятелство се отбелязва в новия и стария акт и в регистрите. Това означава, че при промяна на предназначението на имот - общинска собственост и обявяването му от публична за частна, както е в конкретния случай, общинският съвет може да приеме решение за разпореждане с него, само след като за същия бъде съставен акт за частна общинска собственост, който да бъде вписан по надлежния ред, тъй като съгласно чл.7, ал.3 от ЗОС, обект на разпореждане могат да бъдат само имоти и вещи - частна общинска собственост. Нов акт за частна общинска собственост в конкретния случай не е съставен и представен, тъй като с едно и също решение съветът е обявил за частна общинска собственост общинския имот и веднага след това е приел същия да се продаде, в нарушение на разпоредбата на чл. 60, ал. 1 от ЗОС.*

*Предвид гореизложеното, Решение №123/31.07.2024 г., в частта му на т. 5 и т. 7, е прието при липса на правно основание, с което е нарушен чл. 59, ал. 2, т. 4 от АПК, във връзка с чл. 15, ал. 3 от ЗУТ, чл. 56, ал. 2 и чл. 60, ал. 1 от ЗОС, поради което се явява незаконосъобразно в посочената част.*

*Считам, че в конкретния случай допуснатата незаконосъобразност в Решение №123/31.07.2024 г., т. 5 и т. 7 на Общински съвет - Рудозем може да бъде отстранена чрез ново обсъждане на същото в посочената част на заседание на общинския съвет.”*

Предвид гореизложеното и на основание чл. 45, ал. 9 във връзка с ал. 4 от Закона за местното самоуправление и местна администрация, предлагам на Общински съвет – Рудозем да разгледа, обсъди и приеме следното

**ПРОЕКТОРЕШЕНИЕ:**

Отменя Решение № 123/31.07.2024 г. на Общински съвет - Рудозем, в частта му на т. 5 и т. 7, върнато за ново обсъждане от Областен управител на област Смолян със Заповед № АП-03-14-407/14.08.2024 г.

*Приложение:*

Заповед № АП-03-14-407/14.08.2024 г. на Областен управител на област Смолян.

ПРЕДСЕДАТЕЛ НА

ОБЩИНСКИ СЪВЕТ-РУДОЗЕМ:……………………

/инж. Венцислав Пехливанов/